Salamaik datang di #PantunMinang, hadir di timeline dunsanak tiok rabu malam mulai jam 9 malam.
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. diharok an kapado dunsanak, bapantun jan supayo di-RT. Bueklan pantun sa kreatif mungkin. okey?
Untuak malam kini #PantunMinang nyo Pantun Lawak dengan tema “Kuliner Minang”
- Bajalan katangah rimbo | sapinteh nampak ruso baling | sabana galau hati ambo | dek taragak jo samba gulai jariang (@AhmadFadhel)
- Manciang di lubuak gadang | panciang tasangkuik di samak | Caciang paruik lah badendang | Tabayang gulai baluik Amak (@baihaqi22)
- Baralah ka nan mudo-mudo | sanjo hari dipamatang | Bialah kini jadi kalio | koq diangekan lai jadi randang (@okkyprasetia)
- nak bujang pai marantau | pulang kampuang ka payokumbuah | kok litak acok malangau | takana samba lado tanak jo talua puyuah (@AriefTrisnaP)
- Jikok adiak pulang karumah | jan lupo ganti sarawa | Jikok adiak salero patah | cubo makan si Palai Bada (@okkyprasetia)
- hari raba’a baranjak sanjo | alah pulang si buruang murai | badarai si aia mato | taragak jo kalio patai (@ZakiMadani)
- Gondoriah pagi-pagi | sangkek alun mancogok si matohari | sungguah iko nan di nanti-nanti | datangnyo si lapek nagosari (@adhithoppus)
- Kalau pai ka rmh si Usman | Jan lupo ajak mak datuak | Kalau batandang ka pariaman | Jan lupo makan sala lauak (@adichyd)
- Siang baladang | malam barundo | randang padang | memang tiado duo nyo (@rhyzondaz)
- Pai baranang ka pulau pisang | tibo disitu hari lah siang | Jan mangaku urang minang | kok alun mancubo pangek jariang (@rhyzondaz)
- jlan2 ka tnjuang alam | branti dlu bli ambacang | kok litak bagai paruik tangah mlam | ko sungkah an lah rakik kacang (@AriefTrisnaP)
- Yo tinggi rumpuik ilalang | tampek urang mancakau balam | Yo bana rugi jadi urang pdang | kok alun mancubo kue talam (@okkyprasetia)
- Jalan-jalan ka batang tabik | ado kapitiang suko mangapik | jan lupo yo bang pai ka bukik | disitu ado si pisang kapik (@siLawak)
- oto sedan oto puso | kaduo oto balantak | lah mailia aia salero | dek mancaliak gulai banak (@infoSumbar)
- Si ajo bali kuro-kuro | kuro-kuro di simpan bia aman | Lah manahan aie salero | mancaliak urang makan sate piaman (@AmienDenis)
- si kumbang jati jo ramo-ramo | kaduonyo mati digiliang oto | takana ambo makanan lamo | banamo lapek sarikayo (@infoSumbar)
- Sungguah barek karajo damin | karajonyo mambaleh mention urang | sadang makan ado yang talain| rupunyo lupo samba lado tulang (@AhmadFadhel)
- main tali di rumah si ola | mainnyo dihari patang | Nan takana Maso sakola | bali kacimuih di janjang gudang (@imahidayatulf)
- Raun-raun ka Batusangka | Raun baduo jo adiak uda | Di tangah jalan kantuak melanda | minum Kawa Daun pas bana (@bukanbangsat)
- amuah ati caliak anak daro | katiko pai manjalang mintuo | sungguah jatuah aia salero | jikok mancaliak lamang baruo (@adhithoppus)
- uda ibuih pulang ka rumah | tibo di rumah kabau dibantai | pai ka bunguih maliek sawah | takana samba lado patai (@arya_nando)
- rancak mamanciang ikan | daripado sanak baburu | tabik salero makan | mancaliak dendeang paru (@infoSumbar)
- Karambia dipanjek baruak | Tibo di ateh baruak paniang | Tangga gigi palasu atuak | Gara-gara makan karak kaliang (@nomsyifal)
- kalau jauah bajalan | jan lupo jo sumbayang | kalau sanak ka Pariaman | jan lupo, Rakik Maco jo Rakik Udang (@infoSumbar)
- Sakolah mamakai dasi | si udin jadi ketua regu | koq bajalan sanak ka by pass simpang kuranji | pasti basobok jo lompong sagu (@cool_rif)
- kalau sanak ka pulang | jan lupo baok baka | kalau sanak ka padangpanjang | jan lupo bali bika (@infoSumbar)
- Alah rami TL dari tdi siang | isi nyo ttg konser noah | latiah kaki bajalan ka simpang | dek taragak kipik kuah (@AmienDenis)
- jiko pai ka ladang jan mamanuang | ambo taragak jo sate danguang-danguang (@ifriii)
- anak alai banyak nan boco | boconyo manggaroco | ado ubek pailang boco | ikolah inyo si gulai toco (@siLawak)
- jalan2 ka pasa ibuah | jan lupo shalat di surau | kalau singgah di payakumbuah | jan lupo kicok itiak lado ijau (@AmienDenis)
- bilo adiak pai ka bukik | jan lupo singgah ka simpang stasiun | kok adiak lai talakik | cubo adiak buek bubua kampiun (@aldi_baso)
- kok baraja jan tangah malam | indak rancak utk kesehatan | masak gulai jo daun salam | jan lupo sambia kudok durian (@ifriii)
- pak lurah punyo balam | nyo goreang dek one lulu | litak paruik tangah malam | cari lamang tapai ciek lu (@arya_nando)
- Bajalan ka pasa buah | ado urang manjua dadiah | jikok adiak ka payakumbuah | pasti ndak asiang urg mamakiak “batiah batiah!!” (@HIMMRI_UnandPNP)
- Adiak sholehah | pai mancari buluah batang | takana maso sakolah | pai rami-rami mambali langkitang (@rhyzondaz)
- pai bajalan ka kurai taji | di tangah jalan singgah dahulu | sabanta lai rayo aji | ndak saba makan gulai tambunsu (@infoSumbar)
- jan takuik jo kebakaran | elok cari jalan kalua | kok batanggan kurang lamak badan | elok ubekan jo teh talua (@adhithoppus)
- ka subarang naiak rakik | elok-elok digigik buayo | kacang tojin jo kue sapik | isi toples di hari rayo (@infoSumbar)
- capeklah uda jago pagi | buliah kito pai ka sawah | malam2 ko kama kadicari | sabana taragak katupek pitalah (@imahidayatulf)
- bali kain, kain baragi | kain di pakai si Imar | sabana lamak sarapan pagi | kacang padi jo roti Malabar (@infoSumbar)
- Jalan jauah ka ampek angkek | singgah di bukik kok dapek lai | dlam muncuang inyo malakek | ruponyo iko raso galamai (@andriebego)
- Marantau ka nagari urang | nagarinyo muaro bungo | apo yang dirinduan dari padang panjang | yo paragede jaguang angek tantunyo (@jehan_prima)
- Bali tampayan wakatu subuah | Lewaik jambatan batuang bajawek | Jikok sasek ka Muaro labuah | Jan lupo makan baluik bakabek (@Falslalok)
- Anak itiak main jo karo | pai main ka bawah janjang | lah titiak salero | caliak kawan makan gulai tunjang (@AmienDenis)
- Pai marantau ka berastagi | ma adu nasib di nagari urang | Lah ndak saba nunggu pagi | nio makan lamang pakai pisang (@AmienDenis)
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn